Document ID: 32006R0151

RÅDETS FORORDNING (EF) Nr. 151/2006
af 24. januar 2006
om ændring af forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1)
Rådet vedtog den 20. december 1996 forordning (EF) nr. 2505/96 om åbning og forvaltning af autonome fællesskabstoldkontingenter for visse landbrugs- og industriprodukter (1). Fællesskabets behov for forsyninger af de pågældende produkter bør dækkes på de gunstigste betingelser. Der bør derfor åbnes nye fællesskabstoldkontingenter til nedsat sats eller nulsats for passende mængder, og gyldigheden af visse gældende toldkontingenter bør forlænges, uden at dette må forstyrre ligevægten på markedet for disse produkter.
(2)
Da kontingentmængden for visse fællesskabstoldkontingenter ikke har været tilstrækkelig til at dække EF-industriens behov i indeværende kontingentperiode, bør disse kontingentmængder forhøjes med virkning fra den 1. januar 2005, og de bør tilpasses med virkning fra den 1. januar 2006.
(3)
Det er ikke længere i Fællesskabets interesse at opretholde fællesskabstoldkontingenter i 2006 for visse produkter, for hvilke tolden blev suspenderet i 2005. Disse produkter bør udgå af tabellen i bilag I til forordning (EF) nr. 2505/96.
(4)
I betragtning af de mange ændringer og for klarhedens skyld bør hele bilag I til forordning (EF) nr. 2505/96 udskiftes.
(5)
Forordning (EF) nr. 2505/96 bør derfor ændres.
(6)
Under hensyn til nærværende forordnings økonomiske betydning bør der henvises til sagens hastende karakter som anført i punkt 1.3 i protokollen om de nationale parlamenters rolle i Den Europæiske Union, der er knyttet som bilag til traktaten om Den Europæiske Union og til traktaterne om oprettelse af De Europæiske Fællesskaber.
(7)
Da bilaget til denne forordning finder anvendelse fra den 1. januar 2006, bør den træde i kraft omgående -
UDSTEDT FØLGENDE FORORDNING:
Artikel 1
Bilag I til forordning (EF) nr. 2505/96 erstattes med virkning fra den 1. januar 2006 af teksten i bilaget til nærværende forordning.
Artikel 2
For kontingentperioden 1. januar til 31. december 2005 i bilag I til forordning (EF) nr. 2505/96:
-
fastsættes kontingentmængden for toldkontingent 09.2603 til 3 900 tons til nulsats
-
fastsættes kontingentmængden for toldkontingent 09.2975 til 540 tons til nulsats.
Artikel 3
For kontingentperioden 1. januar til 31. december 2006 i bilag I til forordning (EF) nr. 2505/96:
-
fastsættes kontingentmængden for toldkontingent 09.2002 til 600 tons
-
fastsættes kontingentmængden for toldkontingent 09.2003 til 1 400 000 stk.
-
fastsættes kontingentmængden for toldkontingent 09.2030 til 300 tons
-
fastsættes kontingentmængden for toldkontingent 09.2603 til 4 500 tons
-
fastsættes kontingentmængden for toldkontingent 09.2612 til 1 500 tons
-
fastsættes kontingentmængden for toldkontingent 09.2624 til 425 tons
-
fastsættes kontingentmængden for toldkontingent 09.2837 til 600 tons
-
fastsættes kontingentmængden for toldkontingent 09.2975 til 600 tons
-
fastsættes kontingentmængden for toldkontingent 09.2979 til 800 000 stk.
Artikel 4
Toldkontingent 09.2004, 09.2009, 09.2018, 09.2021, 09.2022, 09.2023, 09.2028, 09.2613, 09.2621, 09.2622, 09.2623, 09.2626, 09.2630, 09.2881, 09.2964, 09.2985 og 09.2998 lukkes fra den 1. januar 2006.
Artikel 5
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. januar 2006.

Labels: 3
1
6